करीब 6 माह बाद होने वाले राज्य विधानसभा चुनाव को देखते हुए राजस्थान की वसुंधरा राजे सरकार ने प्रशासनिक अमले में बड़ा फेरबदल करते हुए 81 आईएएस अफसरों के तबादले किए है। मुख्यमंत्री वसुंधरा राजे ने अपने विश्वस्त अफसरों को जनता से जुड़े विभागों की कमान सौंपने के साथ ही जिला कलेक्टर बदलकर मंगलवार से शुरू हुए “न्याय आपके द्वार” अभियान को गति देने की रणनीति बनाई है। फेरबदल में रिजल्ट नहीं देने वाले अफसरों को कम महत्व के पदों पर लगाया गया है।